

LATVIJAS REPUBLIKA

### VECPIEBALGAS NOVADA PAŠVALDĪBA

Reģ. Nr. 90000057259,

Alauksta iela 4, Vecpiebalga, Vecpiebalgas pagasts, Vecpiebalgas novads, LV – 4122

tālr.641 07279, fakss 64161969 vecpiebalga@vecpiebalga.lv, www.vecpiebalga.lv

DOMES ĀRKĀRTAS SĒDES PROTOKOLS

Vecpiebalgas novada Vecpiebalgas pagastā

2017.gada 21.septembrī Nr.19

Sēde sasaukta plkst.800

Sēdi atklāj plkst.809

**Darba kārtībā:**

1. Par Vecpiebalgas novada domes priekšsēdētāja vietnieka atbrīvošanu no amata.
2. Par izpilddirektora atbrīvošanu no amata.
3. Vecpiebalgas novada domes priekšsēdētāja vietnieka vēlēšanas.
4. Par Vecpiebalgas novada pašvaldības izpilddirektora iecelšanu amatā.

**Sēdi vada** – novada domes priekšsēdētājs Indriķis PUTNIŅŠ

**Sēdi protokolē** – novada domes sekretāre Inese ĢĒRMANE

**Sēdē piedalās:**

Deputāti – Arita ANDERSONE

Edgars BĒRZKALNS

Lelde BURDAJA

Agnese CAUNĪTE-BĒRZIŅA

Edžus ĶAUKULIS

Viesturs MELBĀRDIS

Inese NAVRA

Indriķis PUTNIŅŠ

Ilona RADZIŅA

Jurists Guntars ZERNIS

**Sēdes norise tiek fiksēta audioierakstā.**

**1.**

**Par Vecpiebalgas novada domes priekšsēdētāja vietnieka atbrīvošanu no amata**

Ziņo G.Zernis

Vecpiebalgas novada pašvaldībā 2017.gada 20.septembrī saņemts Vecpiebalgas novada domes priekšsēdētāja vietnieces Ilonas Radziņas iesniegums, kurā viņa lūdz Vecpiebalgas nobada domi atbrīvot viņu no Vecpiebalgas novada domes priekšsēdētāja vietnieka amata pienākumiem.

Likums ”Par pašvaldībām” 21.panta 1.daļas 10.punktā noteikts, ka dome var ievēlēt vai atlaist (atbrīvot no pienākumiem) domes priekšsēdētāju, priekšsēdētāja vietnieku, pastāvīgo komiteju locekļus un revīzijas komisijas locekļus.

Pamatojoties uz likuma “Par pašvaldībām” 21.panta pirmās daļas 10.punktu, atklāti balsojot: **PAR** – I.Radziņa, V.Melbārdis, L.Burdaja, A.Andersone, A.Caunīte-Bērziņa, E.Ķaukulis, E.Bērzkalns, I.Navra, I.Putniņš, **PRET** – nav, **ATTURAS** – nav,

**Vecpiebalgas novada dome NOLEMJ:**

1. Atbrīvot Vecpiebalgas novada domes priekšsēdētāja vietnieci Ilonu Radzinu, personas kods XXXXXX\_XXXXX, no Vecpiebalgas novada domes priekšsēdētāja vietnieka amata pienākumiem.
2. Lēmums stājas spēkā ar tā pieņemšanas brīdi.

**2.**

**Par izpilddirektora atbrīvošanu no amata**

Ziņo G.Zernis

Vecpiebalgas novada pašvaldībā 2017.gada 20.septembrī saņemts izpilddirektora Hugo Dukša iesniegums “Par atbrīvošanu no Vecpiebalgas nobada domes izpilddirektora amata pienākumiem”, kurā viņš lūdz atbrīvot viņu no amata. Likuma “Par pašvaldībām” 21.panta pirmās daļas 11.punkts nosaka, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var iecelt amatā un atbrīvot no amata izpilddirektoru, Darba likuma 100.panta 5.daļā noteikts, ka darbiniekam ir tiesības rakstveidā uzteikt darba līgumu, neievērojot šajā pantā noteikto uzteikuma termiņu, ja viņam ir svarīgs iemesls. Par šādu iemeslu atzīstams katrs tāds apstāklis, kas, pamatojoties uz tikumības un taisnprātības apsvērumiem, neļauj turpināt darba tiesiskās attiecības. Vecpiebalgas novada pašvaldības Finanšu un grāmatvedības nodaļas vadītāja izsniegusi izziņu, ka Hugo Dukša atbildībā uz 2017.gada 20.septembri nav materiālo vērtību un nav citu saistību ar pašvaldību. Atklāti balsojot: **PAR** – I.Radziņa, V.Melbārdis, L.Burdaja, A.Andersone, A.Caunīte-Bērziņa, E.Ķaukulis, E.Bērzkalns, I.Navra, I.Putniņš, **PRET** – nav, **ATTURAS** – nav,

**Vecpiebalgas novada dome NOLEMJ:**

1. Atbrīvot no amata Vecpiebalgas novada pašvaldības izpilddirektoru Hugo Duksi, personas kods XXXXXX-XXXXX, saskaņā ar Darba likuma 100.panta piekto daļu, sakarā ar Hugo Dukša 2017.gada 20.septembra iesniegumu.
2. Vecpiebalgas novada pašvaldības Finanšu un grāmatvedības nodaļas vadītājai Marinai Siliņai veikt atlaišanas pabalsta izmaksu atbilstoši Darba likuma 112.pantam.
3. Lēmums stājas spēkā ar tā pieņemšanas brīdi.

**3.**

**Vecpiebalgas novada domes priekšsēdētāja vietnieka vēlēšanas**

Ziņo I.Putniņš

Saskaņā ar likuma “Par pašvaldībām” 40.pantu, balsošana domes sēdēs ir atklāta un vārdiska un, tostarp, ar pašvaldības domes priekšsēdētāja, domes priekšsēdētāja vietnieka amatam izvirzītajām kandidatūrām balso ar vēlēšanu zīmēm vienlaikus par katram amatam izvirzītajiem kandidātiem.

Balsu skaitīšanu jāorganizē domes noteiktai balsu skaitīšanas komisijai.

Domes priekšsēdētājs ierosina ievēlēt 3 (trīs) balsu skaitīšanas komisijas locekļus.

Domes priekšsēdētājs I.Putniņš ierosina izvirzīt balsu skaitīšanas komisijai Guntaru Zerni, Aritu Andersoni un Inesi Ģērmani.

Atklāti balsojot: **PAR** – I.Radziņa, V.Melbārdis, L.Burdaja, A.Andersone, A.Caunīte-Bērziņa, E.Ķaukulis, E.Bērzkalns, I.Navra, I.Putniņš, **PRET** – nav, **ATTURAS** – nav, Vecpiebalgas novada domes nolemj:

Par balsu skaitīšanas komisijas locekļiem ievēlēt: Guntaru Zerni, Aritu Andersoni un Inesi Ģērmani.

Vecpiebalga novada domes 2009.gada 15.jūlija saistošo noteikumu Nr.1 “Vecpiebalgas novada pašvaldības nolikums” 20.punkts nosaka, ka domes priekšsēdētājam ir viens vietnieks.

Domes priekšsēdētājs Indriķis Putniņš izvirzīt deputātu Edgaru Bērzkalnu domes priekšsēdētāja vietnieka amatam.

Citi kandidāti netiek izvirzīti.

Pretendents piekrīt kandidēt domes priekšsēdētāja vietnieka amatam.

Domes priekšsēdētājs izsludina pauzi vēlēšanu zīmju sagatavošanai.

Pēc vēlēšanu zīmju sagatavošanas domes priekšsēdētājs turpina sēdi un balsu skaitīšanas komisija izsniedz deputātiem vēlēšanu zīmes pret parakstu.

Notiek balsošana, un balsu skaitīšanas komisijas locekļi savāc vēlēšanu zīmes.

Domes priekšsēdētājs izsludina pauzi balsu skaitīšanai.

Pēc balsu saskaitīšanas domes priekšsēdētājs turpina sēdi un komisija paziņo balsojuma rezultātus, nolasot katra deputāta balsojumu (vēlēšanu zīmes pielikumā).

Par Edgaru Bērzkalnu kopā nobalso: PAR - 9 balsis, PRET - nav, ATTURAS - nav.

Pamatojoties uz likuma “Par pašvaldībām” 20.panta otro daļu, 21.panta pirmās daļas 10.punktu un 40.panta pirmo un ceturto daļu, ņemot vērā balsu skaitīšanas rezultātus,

balsojot ar vēlēšanu zīmēm: **PAR** – 9 balsis (I.Radziņa, V.Melbārdis, L.Burdaja, A.Andersone, A.Caunīte-Bērziņa, E.Ķaukulis, E.Bērzkalns, I.Navra, I.Putniņš), **PRET** – nav, **ATTURAS** – nav,

**Vecpiebalgas novada dome NOLEMJ:**

1. Ievēlēt deputātu Edgaru Bērzkalnu par Vecpiebalgas novada domes priekšsēdētāja vietnieku.
2. Lēmums stājas spēkā ar tā pieņemšanas brīdi.

Pamatojoties uz to, ka trīs deputāti E.Ķaukulis, E.Bērzkalns un I.Navra iebilst pret to, ka pašvaldības izpilddirektors tiek iecelts bez atklāta konkursa rīkošanu uz izpilddirektora vietu, domes priekšsēdētājs lūdz domes deputātus balsot par to, vai atlikt domes sēdes darba kārtības 4.punkta “Par Vecpiebalgas novada pašvaldības izpilddirektora iecelšanu amatā” izskatīšanu un rīkot atklātu konkursu uz pašvaldības izpilddirektora amatu.

Atklāti balsojot: **PAR** – E.Ķaukulis, E.Bērzkalns, I.Navra, **PRET** – I.Radziņa, V.Melbārdis, L.Burdaja, A.Andersone, A.Caunīte-Bērziņa, **ATTURAS** – I.Putniņš,

**Vecpiebalgas novada dome nolemj:**

1. Neatlikt domes sēdes darba kārtības 4.punkta “Par Vecpiebalgas novada pašvaldības izpilddirektora iecelšanu amatā” izskatīšanu.

**4.**

**Par Vecpiebalgas novada pašvaldības izpilddirektora iecelšanu amatā**

Ziņo I.Putniņš, debatēs piedalās E.Ķaukulis, L.Burdaja, I.Navra, E.Bērzkalns

Saskaņā ar likuma “Par pašvaldībām” 40.pantu, balsošana domes sēdēs ir atklāta un vārdiska un, tostarp, ar pašvaldības domes priekšsēdētāja, domes priekšsēdētāja vietnieka un izpilddirektora amatam izvirzītajām kandidatūrām balso ar vēlēšanu zīmēm vienlaikus par katram amatam izvirzītajiem kandidātiem.

Vecpiebalga novada domes 2009.gada 15.jūlija saistošo noteikumu Nr.1 “Vecpiebalgas novada pašvaldības nolikums” 20.2.punkts nosaka, ka pašvaldības administrācijas vadītājs ir izpilddirektors.

Balsu skaitīšanu jāorganizē domes noteiktai balsu skaitīšanas komisijai.

Domes priekšsēdētājs Indriķis Putniņš izvirza pašvaldības izpilddirektora amatam Leldi Burdaju.

Pretendents piekrīt kandidēt pašvaldības izpilddirektora amatam.

Domes priekšsēdētājs izsludina pauzi vēlēšanu zīmju sagatavošanai.

Balsu skaitīšanas komisija ir sagatavojusi vēlēšanu zīmes un domes priekšsēdētājs turpina sēdi, un balsu skaitīšanas komisija izsniedz deputātiem vēlēšanu zīmes pret parakstu.

Notiek balsošana, un balsu skaitīšanas komisijas locekļi savāc vēlēšanu zīmes.

Domes priekšsēdētājs izsludina pauzi balsu skaitīšanai.

Pēc balsu saskaitīšanas domes priekšsēdētājs turpina sēdi un komisija paziņo balsojuma rezultātus, nolasot katra deputāta balsojumu (vēlēšanu zīmes pielikumā).

Par Leldi Burdaju kopā nobalso: PAR - 5 balsis, PRET - 3 balsis, ATTURAS – nav, viena zīme nederīga, jo Lelde Burdaja nepiedalījās balsojumā.

Pamatojoties uz likuma “Par pašvaldībām” 19.panta trešo un ceturto daļu, 21.panta pirmās daļas 11.punktu un 40.panta pirmo un ceturto daļu, ņemot vērā balsu skaitīšanas rezultātus, balsojot ar vēlēšanu zīmēm: **PAR** – 5 balsis (I.Radziņa, V.Melbārdis, A.Andersone, A.Caunīte-Bērziņa, I.Putniņš), **PRET** – 3 balsis (I.Navra, E.Bērzkalns, E.Ķaukulis), **ATTURAS** – nav, **Vecpiebalgas novada dome NOLEMJ:**

1. Iecelt Leldi Burdaju par Vecpiebalgas novada pašvaldības izpilddirektori.
2. Lēmums stājas spēkā ar tā pieņemšanas brīdi.

Sēdi slēdz plkst.0917

Sēdi vadīja : I.PUTNIŅŠ

Sēdi protokolēja: I.ĢĒRMANE